CELEX: 31997R1582
Language: el
Date: 1997-07-30
Title: Κανονισμός (ΕΚ) αριθ. 1582/97 της Επιτροπής της 30ής Ιουλίου 1997 για τροποποίηση των κανονισμών (ΕΟΚ) αριθ. 1983/83 και (ΕΟΚ) αριθ. 1984/83 σχετικά με την εφαρμογή του άρθρου 85 παράγραφος 3 της συνθήκης σε κατηγορίες συμφωνιών αποκλειστικής διανομής και συμφωνιών αποκλειστικής προμήθειας, αντιστοίχως

Avis juridique important

|

31997R1582

Κανονισμός (ΕΚ) αριθ. 1582/97 της Επιτροπής της 30ής Ιουλίου 1997 για τροποποίηση των κανονισμών (ΕΟΚ) αριθ. 1983/83 και (ΕΟΚ) αριθ. 1984/83 σχετικά με την εφαρμογή του άρθρου 85 παράγραφος 3 της συνθήκης σε κατηγορίες συμφωνιών αποκλειστικής διανομής και συμφωνιών αποκλειστικής προμήθειας, αντιστοίχως  

Επίσημη Εφημερίδα αριθ. L 214 της 06/08/1997 σ. 0027 - 0027

ΚΑΝΟΝΙΣΜΟΣ (ΕΚ) αριθ. 1582/97 ΤΗΣ ΕΠΙΤΡΟΠΗΣ της 30ής Ιουλίου 1997 για τροποποίηση των κανονισμών (ΕΟΚ) αριθ. 1983/83 και (ΕΟΚ) αριθ. 1984/83 σχετικά με την εφαρμογή του άρθρου 85 παράγραφος 3 της συνθήκης σε κατηγορίες συμφωνιών αποκλειστικής διανομής και συμφωνιών αποκλειστικής προμήθειας, αντιστοίχωςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό αριθ. 19/65/ΕΟΚ του Συμβουλίου, της 2ας Μαρτίου 1965 περί εφαρμογής του άρθρου 85 παράγραφος 3 της συνθήκης σε κατηγορίες συμφωνιών και εναρμονισμένων πρακτικών (1), όπως τροποποιήθηκε τελευταία με την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 1,Κατόπιν δημοσιεύσεως του σχεδίου κανονισμού (2),Μετά από διαβούλευση με τη συμβουλευτική επιτροπή συμπράξεων και δεσποζουσών θέσεων,Εκτιμώντας:ότι η ισχύς των κανονισμών της Επιτροπής (ΕΟΚ) αριθ. 1983/83 (3) και (ΕΟΚ) αριθ. 1984/83 (4), όπως τροποποιήθηκαν τελευταία με την πράξη προσχώρησης της Αυστρίας, της Φινλανδίας και της Σουηδίας, σχετικά με την εφαρμογή του άρθρου 85 παράγραφος 3 της συνθήκης σε κατηγορίες συμφωνιών αποκλειστικής διανομής και συμφωνιών αποκλειστικής προμήθειας αντιστοίχως, λήγει στις 31 Δεκεμβρίου 1997 7ότι η Επιτροπή δημοσίευσε ένα Πράσινο Βιβλίο για τους κάθετους περιορισμούς, προκειμένου να δώσει το έναυσμα για τη διεξαγωγή εκτεταμένων δημόσιων συζητήσεων στην πολιτική ανταγωνισμού της Ευρωπαϊκής Ένωσης με αντικείμενο την εφαρμογή του άρθρου 85 παράγραφοι 1 και 3 της συνθήκης σε συμφωνίες τις οποίες συνάπτουν οι επιχειρήσεις που δραστηριοποιούνται σε διαφορετικά επίπεδα της οικονομίας, όπως είναι οι συμφωνίες αποκλειστικής διανομής, αποκλειστικής προμήθειας και δικαιόχρησης (franchise) 7ότι είναι σκόπιμο να προβλεφθεί αρκετά μεγάλο χρονικό διάστημα, προκειμένου να καταστεί δυνατή η ολοκλήρωση των σχετικών συζητήσεων, να εξετασθούν τα αποτελέσματά τους και να εξαχθούν συμπεράσματα για τη μελλοντική πολιτική ανταγωνισμού στους εν λόγω τομείς 7ότι οι σχετικές εργασίες δεν είναι δυνατό να ολοκληρωθούν εγκαίρως, ώστε να θεσπισθεί και να δημοσιευθεί νέα νομοθεσία πριν από τις 31 Δεκεμβρίου 1997 7ότι, προκειμένου να διαφυλαχθεί η ασφάλεια δικαίου για τις επιχειρήσεις, είναι σκόπιμη η τροποποίηση των κανονισμών (ΕΟΚ) αριθ. 1983/83 και (ΕΟΚ) αριθ. 1984/83, με παράταση της ισχύος τους μέχρι την 31η Δεκεμβρίου 1999, ημερομηνία κατά την οποία λήγει η ισχύς του κανονισμού (ΕΟΚ) αριθ. 4087/88 της Επιτροπής, της 30ής Νοεμβρίου 1988, για την εφαρμογή του άρθρου 85 παράγραφος 3 της συνθήκης σε κατηγορίες συμφωνιών franchise (5),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Στο άρθρο 10 του κανονισμού (ΕΟΚ) αριθ. 1983/83 η ημερομηνία «31 Δεκεμβρίου 1997» αντικαθίσταται από την ημερομηνία «31 Δεκεμβρίου 1999».Άρθρο 2 Στο άρθρο 19 του κανονισμού (ΕΟΚ) αριθ. 1984/83, η ημερομηνία «31 Δεκεμβρίου 1997» αντικαθίσταται από την ημερομηνία «31 Δεκεμβρίου 1999».Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Ιουλίου 1997.Για την ΕπιτροπήKarel VAN MIERTΜέλος της Επιτροπής(1) ΕΕ αριθ. 36 της 6. 3. 1965, σ. 533/65.(2) ΕΕ αριθ. C 121 της 19. 4. 1997, σ. 7.(3) ΕΕ αριθ. L 173 της 30. 6. 1983, σ. 1.(4) ΕΕ αριθ. L 173 της 30. 6. 1983, σ. 5.(5) ΕΕ αριθ. L 359 της 28. 12. 1988, σ. 46.